शहर के सौंदर्यीकरण या विस्तार के नाम पर सरकार जब झुग्गी झोपड़ी को तोड़ कर कहीं अन्य जगह पर बसाती है तो उस बस्ती को पुनर्वासित बस्ती कहा जाता है। दिल्ली में आज़ादी के बाद से अब तक त्रिलोकपुरी, कल्याणपुरी, सीमापुरी, नन्द नगरी, दक्षिणपुरी, जहांगीरपुरी, नांगलोई, सुल्तानपुरी, बवाना, भलसवा, हस्तसाल जैसी 77 बस्तियों में सरकार ने लोगों को पुनर्वासित किया है। जिसमें लगभग 40 लाख लोग निवास करते हैं।